title: 2010 m. kovo 9 d. Komisijos direktyva 2010/20/ES, kuria iš dalies keičiama Komisijos direktyva 91/414/EEB dėl veikliosios medžiagos tolilfluanido išbraukimo ir augalų apsaugos produktų, kurių sudėtyje yra šios medžiagos, registracijos panaikinimo (Tekstas svarbus EEE)

text:
10.3.2010

               LT

               Europos Sąjungos oficialusis leidinys

               L 60/20

         KOMISIJOS DIREKTYVA 2010/20/ES
   2010 m. kovo 9 d.
   kuria iš dalies keičiama Komisijos direktyva 91/414/EEB dėl veikliosios medžiagos tolilfluanido išbraukimo ir augalų apsaugos produktų, kurių sudėtyje yra šios medžiagos, registracijos panaikinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies trečią įtrauką,
   kadangi:

               (1)

               Tolilfluanidas yra įtrauktas į Direktyvos 91/414/EEB I priedą, kuriame nustatytas augalų apsaugos produktuose leidžiamų naudoti veikliųjų medžiagų sąrašas.

               (2)

               2007 m. gegužės 4 d. Komisijos sprendime 2007/322/EB, nustatančiame augalų apsaugos produktų, kuriuose yra geriamąjį vandenį užteršti galinčio tolilfluanido, naudojimo apsaugos priemones (2), nustatyta, kad valstybės narės, kuriose geriamajam vandeniui apdoroti naudojamas ozonas, turi uždrausti bet kokį tolilfluanido naudojimą, dėl kurio geriamas vanduo gali būti užterštas nitrozoaminais. Tos priemonės priežastis buvo ta, kad buvo atrasta, jog dėl tokio apdorojimo tos veikliosios medžiagos metabolitas – N,N–dimetilsulfamidas gali virsti nitrozoaminais, kurie yra kenksmingi žmonių sveikatai.

               (3)

               Pagal Sprendimą 2007/322/EB valstybės narės taip pat turėjo užtikrinti, kad pareiškėjas, kurio prašymu tolilfluanidas buvo įtrauktas į Direktyvos 91/414/EEB I priedą, pateiktų tyrimų dėl šios veikliosios medžiagos išplovimo ir sąlygų, kuriomis nitrozoaminų susidarymas būtų neįmanomas, duomenis.

               (4)

               2007 m. liepos 5 d. pareiškėjas Bayer CropScience pateikė reikalaujamų tyrimų duomenis, įskaitant pačių tyrimų duomenis ir informaciją apie N,N–dimetilsulfamido fizinius, cheminius ir toksikologinius pokyčius ir tolesnį virsmą bei šio metabolito ekotoksikologines savybes, valstybei narei ataskaitos rengėjai.

               (5)

               2008 m. vasario 20 d. valstybė narė ataskaitos rengėja pateikė Komisijai vertinimo ataskaitos papildymą dėl šių tyrimų ir informacijos vertinimo. Šį papildymą valstybės narės ir Komisija persvarstė Maisto grandinės ir gyvūnų sveikatos nuolatiniame komitete 2010 m. sausio 22 d.

               (6)

               Šiame papildyme buvo padaryta išvada, kad išplauto tolilfluanido pokyčių ir nitrozoaminų susidarymo problema negali būti išspręsta. Be to, buvo nustatyta, kad dėl augalų apsaugos produktų, kurių sudėtyje yra tolilfluanido, naudojimo gali susidaryti nepriimtina metabolito N,N–dimetilsulfamido koncentracija požeminiame vandenyje. Todėl buvo padaryta išvada, kad tolilfluanidas nebeatitinka Direktyvos 91/414/EEB 5 straipsnio 1 dalies a ir b punktų reikalavimų.

               (7)

               Pareiškėjas pateikė pastabas dėl vertinimo ataskaitos papildymo. Šios pastabos buvo atidžiai išnagrinėtos. Tačiau, nepaisant pareiškėjo argumentų, nustatyta, kad minėtos problemos negali būti išspręstos, o remiantis pateikta informacija atliktas vertinimas neparodė, jog būtų galima tikėtis, kad augalų apsaugos produktai, kurių sudėtyje yra tolilfluanido, siūlomomis naudojimo sąlygomis iš esmės atitiktų Direktyvos 91/414/EEB 5 straipsnio 1 dalies a ir b punktuose nustatytus reikalavimus.

               (8)

               Todėl tolilfluanidas turėtų būti išbrauktas iš Direktyvos 91/414/EEB I priedo.

               (9)

               Reikėtų imtis priemonių užtikrinti, kad galiojanti augalų apsaugos produktų, kurių sudėtyje yra tolilfluanido, registracija per kaip galima trumpesnį nustatytą laikotarpį būtų panaikinta, nebūtų atnaujinama ir kad nebūtų registruojami nauji tokie produktai.

               (10)

               Atsižvelgiant į šios veikliosios medžiagos keliamo pavojaus pobūdį, bet kuris valstybės narės suteiktas lengvatinis laikotarpis, skirtas esamų augalų apsaugos produktų, kuriuose yra tolilfluanido, atsargų sunaikinimui, sandėliavimui, tiekimui rinkai ir naudojimui, turėtų būti kaip galima trumpesnis ir ne ilgesnis nei vieni metai nuo šios direktyvos įsigaliojimo.

               (11)

               Ši direktyva neapriboja galimybės teikti paraišką pagal Direktyvos 91/414/EEB 6 straipsnio 2 dalies nuostatas, siekiant įtraukti tolilfluanidą į tos direktyvos I priedą.

               (12)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedo 122 eilutė, skirta tolilfluanidui, yra išbraukiama.
   2 straipsnis
   Valstybės narės ne vėliau kaip 2010 m. rugpjūčio 31 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikties lentelę.
   Minėtas nuostatas valstybės narės taiko nuo 2010 m. rugsėjo 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   Valstybės narės užtikrina, kad:

               a)

               augalų apsaugos produktų, kurių sudėtyje yra tolilfluanido, registracija būtų panaikinta ne vėliau kaip 2010 m. lapkričio 30 d.;

               b)

               nuo 2010 m. gruodžio 1 d. augalų apsaugos produktai, kurių sudėtyje yra tolilfluanido, nebūtų registruojami ir tokia registracija nebūtų atnaujinama.

         4 straipsnis
   Valstybių narių pagal Direktyvos 91/414/EEB 4 straipsnio 6 dalį suteikiamas lengvatinis laikotarpis yra kiek įmanoma trumpesnis ir baigiasi ne vėliau kaip 2011 m. gegužės 31 d.
   5 straipsnis
   Ši direktyva įsigalioja 2010 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2010 m. kovo 9 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 119, 2007 5 9, p. 49.


title: 2005 m. gruodžio 14 d.  Europos Parlamento ir Tarybos direktyva 2005/84/EB, dvidešimt antrą kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų (ftalatai žaisluose ir vaikų priežiūros prekėse) pardavimo ir naudojimo apribojimais, suderinimo

text:
27.12.2005

               LT

               Europos Sąjungos oficialusis leidinys

               L 344/40

      EUROPOS PARLAMENTO IR TARYBOS DIREKTYVA 2005/84/EB

   2005 m. gruodžio 14 d.
   dvidešimt antrą kartą iš dalies keičianti Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų (ftalatai žaisluose ir vaikų priežiūros prekėse) pardavimo ir naudojimo apribojimais, suderinimo
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą (1),
   atsižvelgdami į Europos ekonomikos ir socialinių reikalų komiteto nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Sutarties 14 straipsniu nustatoma vidaus sienų neturinti erdvė, kurioje garantuojamas laisvas prekių, asmenų, paslaugų ir kapitalo judėjimas.

               (2)

               Vidaus rinkos kūrimas turėtų pagerinti gyvenimo kokybę, sveikatos apsaugą ir vartotojų saugą. Ši direktyva atitinka reikalavimus dėl žmonių sveikatos ir vartotojų aukšto lygio apsaugos užtikrinimo nustatant ir įgyvendinant visas Bendrijos politikos ir veiklos kryptis.

               (3)

               Turėtų būti uždrausta naudoti kai kuriuos ftalatus žaisluose ir vaikų priežiūros prekėse, pagamintose iš plastifikuotos medžiagos ar kurių dalys yra pagamintos iš plastifikuotos medžiagos, nes kai kurių ftalatų buvimas sukelia ar potencialiai gali sukelti pavojų vaikų sveikatai. Žaislai ir vaikų priežiūros prekės, kurias galima įsidėti į burną, nors jų paskirtis ir yra kita, tam tikromis aplinkybėmis gali kelti grėsmę mažų vaikų sveikatai, jei jos arba kai kurios jų dalys pagamintos iš plastifikuotos medžiagos, kurios sudėtyje yra kai kurių ftalatų.

               (4)

               Komisijai pasikonsultavus, Toksiškumo, ekotoksiškumo ir aplinkos mokslinis komitetas (SCTEE) pareiškė nuomones apie šių ftalatų sukeliamus pavojus sveikatai.

               (5)

               1998 m. liepos 1 d. Komisijos rekomendacijoje 98/485/EB dėl vaikų priežiūros prekių ir žaislų, skirtų jaunesnio kaip trejų metų amžiaus vaikams dėti į burną, pagamintų iš minkštojo PVC, kuriame yra tam tikrų ftalatų (4), valstybės narės buvo paragintos imtis priemonių užtikrinti aukšto lygio vaikų sveikatos apsaugą šių gaminių atžvilgiu.

               (6)

               Nuo 1999 m., priėmus Komisijos sprendimą 1999/815/EB (5) pagal 1992 m. birželio 29 d. Tarybos direktyvą 92/59/EEB dėl bendrosios produktų saugos (6), laikinai draudžiama Europos Sąjungos lygmeniu naudoti šešis ftalatus žaisluose ir vaikų priežiūros prekėse, skirtose jaunesnio kaip trejų metų amžiaus vaikams dėti į burną. Šis sprendimas yra reguliariai atnaujinamas.

               (7)

               Kai kurių valstybių narių jau priimti žaislų ir vaikų priežiūros prekių, turinčių ftalatų, pateikimo į rinką apribojimai turi tiesioginį poveikį vidaus rinkos kūrimui ir veikimui. Todėl būtina suderinti valstybių narių šios srities teisės aktus ir dėl to iš dalies pakeisti Direktyvos 76/769/EEB (7) I priedą.

               (8)

               Kai moksliniu įvertinimu negalima pakankamai aiškiai nustatyti rizikos, siekiant užtikrinti aukšto lygio sveikatos, ypač vaikų, apsaugą, turėtų būti taikomas atsargumo principas.

               (9)

               Vaikų augantys organizmai ypač pažeidžiami toksiškų reprodukcijai medžiagų. Dėl to kiek tik įmanoma turėtų būti sumažintas visų praktiškai išvengiamų šias medžiagas išskiriančių šaltinių, ypač daiktų, kuriuos vaikai deda į burną, poveikis vaikams.

               (10)

               Atliekant rizikos įvertinimą ir (arba) pagal 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (8), buvo nustatyta, kad di(2-etilheksil)ftalatas (DEHP), dibutilftalatas (DBP) ir butilbenzilftalatas (BBP) yra toksiškos reprodukcijai medžiagos, ir todėl jos buvo priskirtos toksiškų reprodukcijai medžiagų 2 kategorijai.

               (11)

               Mokslinė informacija apie diizononilftalatą (DINP), diizodecilftalatą (DIDP) ir di-n-oktilftalatą (DNOP) yra prieštaringa arba jos trūksta, tačiau negali būti atmesta galimybė, kad jie yra potencialiai pavojingi, juos panaudojus žaisluose ir vaikų priežiūros prekėse, kurios iš esmės yra pagamintos vaikams.

               (12)

               Neaiškumai įvertinant šių ftalatų poveikį, pavyzdžiui, kiek kartų dedama į burną ir koks yra kitų šaltinių poveikis, reikalauja atsižvelgti į atsargumo sumetimus. Todėl turėtų būti įvesti šių ftalatų naudojimo žaisluose ir vaikų priežiūros prekėse bei tokių prekių pateikimo į rinką apribojimai. Tačiau vadovaujantis proporcingumo principu DINP, DIDP ir DNOP taikomi apribojimai turėtų būti ne tokie griežti kaip DEHP, DBP ir BBP taikomi apribojimai.

               (13)

               Komisija turėtų peržiūrėti kitas prekių, kurios visos arba kurių dalys pagamintos iš plastifikuotos medžiagos ir kurios gali kelti grėsmę žmonėms, ypač tų, kurios naudojamos medicininiuose prietaisuose, panaudojimo sritis.

               (14)

               Laikantis Komisijos komunikato dėl atsargumo principo, priemonės, paremtos šiuo principu, turėtų būti peržiūrimos atsižvelgiant į naują mokslinę informaciją.

               (15)

               Komisija, bendradarbiaudama su valstybių narių valdžios institucijomis, atsakingomis už žaislų ir vaikų priežiūros prekių rinkos priežiūrą bei vykdymą, ir konsultuodamasi su atitinkamomis gamintojų bei importuotojų organizacijomis, turėtų stebėti ftalatų ir kitų medžiagų, kaip plastifikatorių, naudojimą žaisluose ir vaikų priežiūros prekėse.

               (16)

               Taikant Direktyvą 76/769/EEB, reikėtų apibrėžti sąvoką „vaikų priežiūros prekė“.

               (17)

               Pagal Tarpinstitucinio susitarimo dėl teisės aktų leidybos tobulinimo (9) 34 punktą, valstybės narės yra skatinamos savo ir Bendrijos interesų labui parengti lenteles, kurios kiek įmanoma geriau iliustruotų šios direktyvos perkėlimo į nacionalinę teisę priemonių tarpusavio santykį, ir viešai jas paskelbti.

               (18)

               Komisija peržiūrės Direktyvos 76/769/EEB I priede išvardytų ftalatų naudojimą kituose gaminiuose, kai bus užbaigtas rizikos įvertinimas pagal 1993 m. kovo 23 d. Tarybos reglamentą (EEB) Nr. 793/93 dėl esančių medžiagų rizikos įvertinimo ir kontrolės (10).

               (19)

               Ši direktyva taikoma nepažeidžiant Bendrijos teisės aktų, nustatančių darbuotojų apsaugos būtiniausius reikalavimus, kurie išdėstyti 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo (11) ir ja pagrįstose atskirose direktyvose, visų pirma 1990 m. birželio 28 d. Tarybos direktyvoje 90/394/EEB dėl darbuotojų apsaugos nuo rizikos, susijusios su kancerogenų poveikiu darbe (12), ir 1998 m. balandžio 7 d. Tarybos direktyvoje 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (13),

         PRIĖMĖ ŠIĄ DIREKTYVĄ:
   1 straipsnis
   Direktyva 76/769/EEB iš dalies keičiama taip:

               1.

               1 straipsnio 3 dalis papildoma šiuo punktu:

                           „c)

                           vaikų priežiūros prekė – tai bet kuris gaminys, skirtas vaikų miegui, poilsiui, higienai, maitinimui palengvinti arba vaikams čiulpti.“

               2.

               I priedas iš dalies keičiamas kaip išdėstyta šios direktyvos priede.

         2 straipsnis
   Ne vėliau kaip iki 2010 m. sausio 16 d. Komisija iš naujo įvertina Direktyvoje 76/769/EEB su pakeitimais, padarytais šia direktyva, numatytas priemones, atsižvelgdama į naują mokslinę informaciją apie medžiagas, aprašytas šios direktyvos priede, bei jų pakaitalus, ir šios priemonės bus atitinkamai pakeistos, jei tai bus pagrįsta.
   3 straipsnis
   1.   Valstybės narės priima ir paskelbia įstatymus ir kitus teisės aktus, kurie įsigalioję iki 2006 m. liepos 16 d., įgyvendina šią direktyvą. Apie tai jos nedelsdamos praneša Komisijai.
   Šias priemones jos taiko nuo 2007 m. sausio 16 d.
   Valstybės narės, patvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Strasbūre, 2005 m. gruodžio 14 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         C. CLARKE

      (1)  OL C 116 E, 2000 4 26, p. 14.

      (2)  OL C 117, 2000 4 26, p. 59.

      (3)  2000 m. liepos 6 d. Europos Parlamento nuomonė (OL C 121, 2001 4 24, p. 410), 2005 m. balandžio 4 d. Tarybos bendroji pozicija (OL C 144 E, 2005 6 14, p. 24) ir 2005 m. liepos 5 d. Europos Parlamento pozicija (dar nepaskelbta Oficialiajame leidinyje) ir 2005 m. lapkričio 23 d. Tarybos sprendimas.

      (4)  OL L 217, 1998 8 5, p. 35.

      (5)  OL L 315, 1999 12 9, p. 46. Sprendimas su paskutiniais pakeitimais, padarytais Sprendimu 2004/781/EB (OL L 344, 2004 11 20, p. 35).

      (6)  OL L 228, 1992 8 11, p. 24. Direktyva, panaikinta Europos Parlamento ir Tarybos direktyva 2001/95/EB (OL L 11, 2002 1 15, p. 4).

      (7)  OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/98/EB (OL L 305, 2004 10 1, p. 63).

      (8)  OL 196, 1967 8 16, p. 1. Direktyva su paskutiniais pakeitimais, padarytais Komisijos direktyva 2004/73/EB (OL L 152, 2004 4 30, p. 1).

      (9)  OL C 321, 2003 12 31, p. 1.

      (10)  OL L 84, 1993 4 5, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (11)  OL L 183, 1989 6 29, p. 1. Direktyva su pakeitimais, padarytais Reglamentu (EB) Nr. 1882/2003.

      (12)  OL L 196, 1990 7 26, p. 1. Direktyva, panaikinta Europos Parlamento ir Tarybos direktyva 2004/37/EB (OL L 158, 2004 4 30, p. 50).

      (13)  OL L 131, 1998 5 5, p. 11.

      PRIEDAS
      Direktyvos 76/769/EEB I priedas papildomas šiais punktais:

                     „I (XX.) Šie ftalatai (ar kiti CAS ir EINECS numeriai, apimantys tą pačią medžiagą):

                                 di(2-etilheksil)ftalatas (DEHP)
                                 CAS Nr. 117–81–7
                                 EINECS Nr. 204–211–0

                                 dibutilftalatas (DBP)
                                 CAS Nr. 84–74–2
                                 EINECS Nr. 201–557–4

                                 butilbenzilftalatas (BBP)
                                 CAS Nr. 85–68–7
                                 EINECS Nr. 201–622–7

                     Negali būti naudojami kaip medžiagos arba kaip preparato komponentai didesne koncentracija nei 0,1 % plastifikuotos medžiagos masės žaisluose ir vaikų priežiūros prekėse.
                     Žaislai ir vaikų priežiūros prekės, kurių sudėtyje šių ftalatų koncentracija yra didesnė nei pirmiau minėta riba, į rinką nepateikiami.

                     (XXa.) Šie ftalatai (ar kiti CAS ir EINECS numeriai, apimantys tą pačią medžiagą):

                                 diizononilftalatas (DINP)
                                 CAS Nr. 28553–12–0 ir 68515–48–0
                                 EINECS Nr. 249–079–5 ir 271–090–9

                                 diizodecilftalatas (DIDP)
                                 CAS Nr. 26761–40–0 ir 68515–49–1
                                 EINECS Nr. 247–977–1 ir 271–091–4

                                 di-n-oktilftalatas (DNOP)
                                 CAS Nr. 117–84–0
                                 EINECS Nr. 204–214–7

                     Negali būti naudojami kaip medžiagos arba kaip preparato komponentai didesne koncentracija nei 0,1 % plastifikuotos medžiagos masės žaisluose ir vaikų priežiūros prekėse, kurias vaikai gali dėti į burną.
                     Žaislai ir vaikų priežiūros prekės, kurių sudėtyje šių ftalatų koncentracija yra didesnė už pirmiau minėtą ribą, į rinką nepateikiami.“


title: 1993 m. rugsėjo 1 d. Komisijos direktyva 93/72/EEB, devynioliktą kartą derinanti su technikos pažanga Direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

text:
Svarbus teisinis pranešimas

|

31993L0072

Oficialusis leidinys L 258 , 16/10/1993 p. 0029 - 0030 specialusis leidimas suomių kalba: skyrius 13 tomas 25 p. 0040  specialusis leidimas švedų kalba: skyrius 13 tomas 25 p. 0040

		Komisijos direktyva 93/72/EEB1993 m. rugsėjo 1 d.devynioliktą kartą derinanti su technikos pažanga Direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimoEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1], su paskutiniais pakeitimais, padarytais Komisijos direktyva 93/21/EEB [2], ypač į jos 28 ir 29 straipsnius,kadangi Tarybos direktyvos 67/548/EEB I priede yra pateiktas pavojingų medžiagų sąrašas, taip pat informacija apie kiekvienos medžiagos klasifikavimo ir ženklinimo tvarką, ir kadangi Tarybos direktyva 92/32/EEB [3] iš dalies pakeitė nuostatas dėl pavojingų medžiagų klasifikavimo ir ženklinimo;kadangi dėl to būtina peržiūrėti I priede pateiktų tam tikrų medžiagų klasifikavimą ir prireikus į I priedą įtraukti EEB numerį;kadangi Vokietija paprašė pakeisti daugelio medžiagų ženklinimą bei pagal Direktyvos 67/548/EEB su pakeitimais, padarytais Direktyva 79/831/EEB [4], 23 straipsnį atitinkamai apie taip pranešė Komisijai;kadangi ištyrus minėtame I priede pateiktą pavojingų medžiagų sąrašą, paaiškėjo, jog šį sąrašą reikia suderinti su turimomis mokslo ir technikos žiniomis;kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 67/548/EEB I priedas keičiamas šios direktyvos I priedu.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1994 m. liepos 1 d., įgyvendina šią direktyvą.2. Apie tai valstybės narės nedelsdamos praneša Komisijai.3. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1993 m. rugsėjo 1 d.Komisijos varduYannis PaleokrassasKomisijos narys[1] OL 196, 1967 8 16, p. 1.[2] OL L 110, 1993 5 4, p. 20.[3] OL L 154, 1992 6 5, p. 1.[4] OL L 259, 1979 10 15, p. 10.--------------------------------------------------PRIEDASŠis priedas bus paskelbtas 1993 m. spalio 16 d. Europos Bendrijų oficialiajame leidinyje Nr. L 258 A.(Žr. pastabą, išspausdintą šio Oficialiojo leidinio apatinės viršelio dalies vidinėje pusėje)--------------------------------------------------


title: 2008 m. rugsėjo 29 d. Komisijos direktyva 2008/91/EB, iš dalies keičianti Tarybos direktyvą 91/414/EEB, įtraukiant veikliąją medžiagą diuroną (Tekstas svarbus EEE)

text:
1.10.2008

               LT

               Europos Sąjungos oficialusis leidinys

               L 262/31

      KOMISIJOS DIREKTYVA 2008/91/EB
   2008 m. rugsėjo 29 d.
   iš dalies keičianti Tarybos direktyvą 91/414/EEB, įtraukiant veikliąją medžiagą diuroną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentais (EB) Nr. 451/2000 (2) ir (EB) Nr. 703/2001 (3) nustatytos Direktyvos 91/414/EEB 8 straipsnio 2 dalyje nurodytos darbo programos išsamios antrojo etapo įgyvendinimo taisyklės ir nustatytas veikliųjų medžiagų, kurias reikia įvertinti siekiant įtraukti jas į Direktyvos 91/414/EEB I priedą, sąrašas. Tame sąraše yra diuronas. Komisijos sprendimu 2007/417/EB (4) buvo nuspręsta diurono neįtraukti į Direktyvos 91/414/EEB I priedą.

               (2)

               2007 m. birželio 26 d. pirminis pranešėjas pagal Direktyvos 91/414/EEB 6 straipsnio 2 dalį pateikė naują paraišką Danijai, kuri Reglamentu (EB) Nr. 451/2000 buvo paskirta valstybe nare ataskaitos rengėja.

               (3)

               Danija įvertino pareiškėjo pateiktą informaciją ir 2007 m. lapkričio 15 d. parengė papildomą ataskaitą, kurioje rekomenduojama įtraukti šią medžiagą į I priedą.

               (4)

               2008 m. sausio 17 d. Komisijos reglamentas (EB) Nr. 33/2008, nustatantis išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), įsigaliojo 2008 m. sausio 25 d. Diurono atveju, valstybė narė ataskaitos rengėja prieš įsigaliojant šiam reglamentui baigė pranešėjo pateiktos papildomos informacijos vertinimą, kuriame atsižvelgė į tuos pačius, kaip ir reglamento 15 straipsnyje nustatytus kriterijus. Atsižvelgdama į šią situaciją, Komisija pagal Reglamento (EB) Nr. 33/2008 20 straipsnį įvertino papildomą ataskaitą, jei būtina, vertinimo ataskaitos projektą ir valstybės narės rekomendacijas.

               (5)

               Peržiūros ataskaitos projektą valstybės narės ir Komisija persvarstė Maisto grandinės nuolatiniame komitete ir 2008 m. liepos 11 d. pateikė kaip Komisijos diurono peržiūros ataskaitą. Joje daug dėmesio skiriama susirūpinimą keliančioms problemoms, dėl kurių medžiaga nebuvo įtraukta. Tos problemos yra neleistinas operatoriaus sąlytis, nepadarytos vertinimo dėl galimo pavojaus požeminiam vandeniui išvados, kadangi neaiškus tam tikrų metabolitų išlikimas ir trūksta duomenų apie pavojaus paukščiams ir žinduoliams priimtinumą.

               (6)

               Kaip nurodyta toje ataskaitoje, pagal pranešėjo instrukcijas šiuo metu reikia naudoti daug mažesnį diurono kiekį. Dėl šios priežasties galima įrodyti, kad operatoriaus sąlyčio lygiai, kai kuriais atvejais dėl apsaugos priemonių naudojimo, tapo leistini. Dėl pavojaus požeminiam vandeniui, tam tikrų metabolitų skilimą patikslino pareiškėjas ir persvarstė valstybė narė ataskaitos rengėja, kuri sutiko, kad taikant modelius požeminiam vandeniui, kritinė vertė nėra viršijama. Galiausiai, remiantis pranešėjo šiuo metu pateiktais tikslesniais vertinimais, galima daryti prielaidą, kad pavojus paukščiams ir žinduoliams yra priimtinas.

               (7)

               Todėl remiantis pranešėjo pateiktais papildomais duomenimis, konkrečias problemas, dėl kurių medžiaga nebuvo įtraukta, galima išspręsti. Kitų neišspręstų mokslinių klausimų neiškelta. Todėl pasitarti su Europos maisto saugos tarnyba nebuvo būtina.

               (8)

               Atlikus įvairius tyrimus paaiškėjo, kad diurono turintys augalų apsaugos produktai gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose, visų pirma dėl naudojimo, kuris buvo išnagrinėtas ir išsamiai pateiktas Komisijos peržiūros ataskaitoje. Todėl tikslinga įtraukti diuroną į tos direktyvos I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, būtų registruojami visose valstybėse narėse vadovaujantis tos direktyvos nuostatomis.

               (9)

               Todėl Direktyvą 91/414/EEB reikėtų atitinkamai iš dalies pakeisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus ir kitus teisės aktus, kuriais, įsigaliojusiais ne vėliau kaip iki 2009 m. kovo 31 d., įgyvendinama ši direktyva. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.
   Priimdamos šias nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja 2008 m. spalio 1 d.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. rugsėjo 29 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 98, 2001 4 7, p. 6.

      (4)  OL L 156, 2007 6 16, p. 32.

      (5)  OL L 15, 2008 1 18, p. 5.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrasis pavadinimas, identifikavimo numeriai

                     IUPAC pavadinimas

                     Grynumas (1)

                     Įsigaliojimas

                     Galiojimo termino pabaiga

                     Specialiosios nuostatos

                     „198

                     Diuronas
                     CAS Nr. 330-54-1
                     CIPAC Nr. 100

                     3-(3,4-dichlorfenil)-1,1-dimetilkarbamidas

                     ≥ 930 g/kg

                     2008 m. spalio 1 d.

                     2018 m. rugsėjo 30 d.

                     A   DALIS
                     Leidžiama naudoti tik kaip herbicidą neviršijant 0,5 kg/ha kiekio (vidurkis arui).
                     B   DALIS
                     Įgyvendinant VI priedo vienodus principus, atsižvelgiama į diurono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi ypatingą dėmesį skirti:

                                 —

                                 operatoriaus saugai, jeigu pagal naudojimo sąlygas, prireikus, būtina naudoti asmenines apsaugos priemones,

                                 —

                                 vandens organizmų ir netikslinių augalų apsaugai.

                           Prireikus registracijos sąlygose turėtų būti numatytos rizikos mažinimo priemonės.“

         (1)  Papildoma informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2007 m. lapkričio 22 d. Komisijos direktyva 2007/67/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos III priedą su technikos pažanga (Tekstas svarbus EEE)

text:
23.11.2007

               LT

               Europos Sąjungos oficialusis leidinys

               L 305/22

      KOMISIJOS DIREKTYVA 2007/67/EB
   2007 m. lapkričio 22 d.
   iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos III priedą su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių moksliniu komitetu,
   kadangi:

               (1)

               Pagal plaukų dažų medžiagų vertinimo strategiją buvo susitarta su valstybėmis narėmis ir suinteresuotosiomis šalimis, kad 2005 m. liepos mėn. bus skirtas laikas Kosmetikos gaminių moksliniam komitetui (KGMK) pateikti papildomą informaciją apie plaukų dažų medžiagas, išvardytas Direktyvos 76/768/EEB III priedo 2 dalyje.

               (2)

               2006 m. liepos 19 d. Komisijos direktyva 2006/65/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos II ir III priedus su technikos pažanga (2), pratęsė laikinąjį 56 plaukų dažų medžiagų, išvardytų III priedo 2 dalyje, naudojimo laikotarpį.

               (3)

               Papildoma informacija apie Direktyvos 76/768/EEB III priedo 2 dalyje išvardytų 14 plaukų dažų medžiagų nebuvo pateikta. Todėl šių medžiagų naudojimas plaukų dažuose buvo uždraustas Direktyva 2007/54/EB.

               (4)

               Pramonės įmonės pateikė papildomą informaciją apie Direktyvos 76/768/EEB III priedo 2 dalyje išvardytas 42 plaukų dažų medžiagas. Kosmetikos gaminių mokslinis komitetas šiuo metu vertina pateiktą informaciją. Remiantis šiais vertinimais, galutinis tų plaukų dažų medžiagų reglamentavimas ir jo nuostatų perkėlimas į valstybių narių teisės aktus bus atlikti ne vėliau kaip iki 2009 m. gruodžio 31 d. Todėl laikinas jų naudojimo kosmetikos gaminiuose, kuriems taikomi III priedo 2 dalyje nustatyti apribojimai ir sąlygos, laikotarpis turėtų būti pratęstas iki 2009 m. gruodžio 31 d.

               (5)

               Todėl Direktyvos 76/768/EEB III priedą reikėtų atitinkamai iš dalies pakeisti.

               (6)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB III priedo 2 dalies g stulpelyje nuorodų numeriuose 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 ir 60 nurodyta data „2007 12 31“ pakeičiama „2009 12 31“.
   2 straipsnis
   1.   Valstybės narės vėliausiai iki 2007 m. gruodžio 31 d. priima ir paskelbia įstatymus ir kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstą ir tų nuostatų bei šios direktyvos atitikmenų lentelę.
   Šias nuostatas jos taiko nuo 2008 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Briuselyje, 2007 m. lapkričio 22 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2007/54/EB (OL L 226, 2007 8 30, p. 21).

      (2)  OL L 198, 2006 7 20, p. 11.


title: 2001 m. birželio 28 d. Komisijos direktyva 2001/49/EB, iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašyta veiklioji medžiaga DPX KE 459 (metilflupirsulfuronas)

text:
Svarbus teisinis pranešimas

|

32001L0049

Oficialusis leidinys L 176 , 29/06/2001 p. 0061 - 0063

		Komisijos direktyva 2001/49/EB2001 m. birželio 28 d.iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašyta veiklioji medžiaga DPX KE 459 (metilflupirsulfuronas)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2001/236/EB [2], ypač į jos 6 straipsnio 1 dalį,kadangi:(1) Pagal Direktyvos 91/414/EEB (toliau – direktyva) 6 straipsnio 2 dalį Prancūzija 1995 m. spalio 26 d. gavo Du Pont de Nemours SAS (pareiškėjo) paraišką įrašyti veikliąją medžiagą DPX KE 459 (metilflupirsulfuroną) į direktyvos I priedą.(2) Pagal direktyvos 6 straipsnio 3 dalies nuostatas Komisijos sprendime 97/164/EB [3] buvo padaryta išvada, kad pateikti dokumentai dėl metilflupirsulfurono galėtų būti laikomi iš esmės atitinkančiais direktyvos II priedo duomenų ir informacijos reikalavimus, o augalų apsaugos produkto, savo sudėtyje turinčio šios veikliosios medžiagos, atveju – III priedo reikalavimus.(3) Metilflupirsulfurono poveikį žmonių, gyvūnų sveikatai ir aplinkai pareiškėjo siūlomais naudojimo atvejais įvertino Prancūzija, kaip paskirtoji valstybė narė pranešėja, pagal direktyvos 6 straipsnio 2 ir 4 dalių nuostatas. Prancūzija savo medžiagos įvertinimo ataskaitos projektą Komisijai pateikė 1997 m. gruodžio 2 d.(4) Dokumentai dėl metilflupirsulfurono ir peržiūros informacija 1999 m. liepos 15 d. buvo pateikta Augalų moksliniam komitetui prašant jo nuomonės. Šis komitetas savo nuomonę pateikė 2000 m. lapkričio 20 d. [4].(5) Atsižvelgus į šiuos patikrinimus paaiškėjo, kad augalų apsaugos produktai, savo sudėtyje turintys metilflupirsulfurono, apskritai galėtų atitikti direktyvos 5 straipsnio 1 ir 3 dalių reikalavimus, ypač tais naudojimo atvejais, kurie buvo patikrinti ir išsamiai aprašyti Komisijos peržiūros ataskaitose. Dėl to tikslinga ją įrašyti į direktyvos I priedą siekiant užtikrinti, kad augalų apsaugos produktai, savo sudėtyje turintys jos, visose valstybėse narėse galėtų būti įregistruojami laikantis direktyvos nuostatų.(6) Po įrašymo būtinas tinkamas laikotarpis, kad valstybės narės galėtų įgyvendinti šios direktyvos nuostatas, o svarbiausia peržiūrėti augalų apsaugos produktų, savo sudėtyje turinčių metilflupirsulfurono, laikinas registracijas, kurios turėtų būti pakeistos registracijomis, išduotomis pagal Direktyvos 91/414/EEB 4 straipsnį. Augalų apsaugos produktams, savo sudėtyje turintiems metilflupirsulfurono ir kitų I priede įrašytų veikliųjų medžiagų, taip pat gali būti reikalingas ilgesnis laikotarpis.(7) Reikalinga peržiūros ataskaita, kad valstybės narės tinkamai įgyvendintų direktyvos VI priede nustatytų vienodų principų, taikomų duomenims, pateiktiems dėl veikliosios medžiagos įrašymo į direktyvos I priedą, keletą skirsnių. Tikslinga numatyti, kad valstybės narės sudarytų galimybę visoms suinteresuotoms šalims susipažinti su parengta peržiūros ataskaita (išskyrus konfidencialią informaciją, kaip apibrėžta direktyvos 14 straipsnyje).(8) Jeigu šią peržiūros ataskaitą reikėtų papildyti naujais duomenimis atsižvelgiant į technikos ir mokslo pažangą, metilflupirsulfurono įrašymo į direktyvos I priedą sąlygas taip pat tektų iš dalies pakeisti pagal direktyvą.(9) Šioje direktyvoje numatytos priemonės atitinka Augalų sveikatos nuolatinio komiteto nuomonę, pateiktą 2001 m. balandžio 27 d.,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedo lentelė iš dalies keičiama įrašant DPX KE 459 (metilflupirsulfuroną), kaip nurodyta šios direktyvos priede.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisTačiau, peržiūrint laikinas registracijas, išduotas pagal peržiūros ataskaitą, ir taikant vienodus principus, numatytus Direktyvos 91/414/EEB VI priede, laikinos registracijos panaikinamos, ir, jei reikia, iki 2002 m. lapkričio 30 d. pakeičiamos išsamia registracija. Tačiau augalų apsaugos produktams, savo sudėtyje turintiems DPX KE 459 (metilflupirsulfurono) ir kitos veikliosios medžiagos, kuri dar nėra įrašyta į I priedą, pirmiau nurodytas laikotarpis pratęsiamas tiek, kad direktyvos, iš dalies pakeičiančios Direktyvos 91/414/EEB I priedą, nuostatomis būtų numatytas ilgesnis laikotarpis į priedą įrašyti kitą medžiagą.4 straipsnisValstybės narės visoms suinteresuotoms šalims sudaro galimybę nuolat susipažinti su peržiūros ataskaita dėl DPX KE 459 (metilflupirsulfurono) (išskyrus konfidencialią informaciją, kaip apibrėžta direktyvos 14 straipsnyje) arba ją pateikia gavusios konkretų prašymą.5 straipsnisŠi direktyva įsigalioja 2001 m. liepos 1 d.6 straipsnisŠi direktyva skirta valstybėms narėms.Priimta Briuselyje, 2001 m. birželio 28 d.Komisijos varduDavid ByrneKomisijos narys[1] OL L 230, 1991 8 19, p. 1.[2] OL L 164, 2001 6 20, p. 1.[3] OL L 64, 1997 3 5, p. 17.[4] Augalų mokslinio komiteto nuomonė dėl metilflupirsulfurono įvertinimo pagal Direktyvą 91/414/EEB dėl augalų apsaugos produktų pateikimo į rinką (SCP/FLUPYR/002, galutinė 2000 m. gruodžio 11 d.).--------------------------------------------------PRIEDASDIREKTYVOS 91/414/EEB I PRIEDO LENTELĖJE ĮTERPTINAS ĮRAŠAS"Nr. | Įprastas pavadinimas, | IUPAC pavadinimas | Grynumas | Įsigaliojo | Įrašymo termino pabaiga | Konkrečios nuostatos || DPX KE 459 (metilflupirsulfuronas) CAS Nr. 144740–54–5 CIPAC Nr. 577 | 2-(4,6-dimetoksipirimidin-2-ilkarbamoilsulfamoil)-6-trifluormetilnikotinato mononatrio druska | 903 g/kg | 2001 m. liepos 1 d. | 2011 m. birželio 30 d. | Galima įregistruoti tik kaip herbicidą. Priimdamos sprendimus pagal vienodus principus, valstybės narės ypatingą dėmesį turi skirti požeminio vandens apsaugai. Augalų sveikatos nuolatinio komiteto peržiūros ataskaita buvo baigta rengti: 2001 balandžio 27 d. |--------------------------------------------------


title: Council Directive 88/320/EEC of 9 June 1988 on the inspection and verification of Good Laboratory Practice (GLP)

text:
Avis juridique important

|

31988L0320

Official Journal L 145 , 11/06/1988 P. 0035 - 0037 Finnish special edition: Chapter 15 Volume 8 P. 0091  Swedish special edition: Chapter 15 Volume 8 P. 0091

TARYBOS DIREKTYVA1988 m. birželio 9 d.dėl geros laboratorinės praktikos (GLP) kontrolės ir įvertinimo(88/320/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100A straipsnį,atsižvelgdama į Komisijos pasiūlymą([1]),bendradarbiaudama su Europos Parlamentu([2]),atsižvelgdama į Ekonomikos ir socialinių reikalų komiteto nuomonę([3]),kadangi standartizuotų organizacinių procesų bei sąlygų, kurių laikantis planuojami ir atliekami laboratoriniai neklinikiniai cheminių medžiagų tyrimai, siekiant nustatyti jų saugumą žmogui, gyvūnams bei aplinkai, registruojami tyrimų duomenys ir teikiamos ataskaitos, toliau - gera laboratorinė praktika (GLP), taikymas padeda įtikinti valstybes nares tyrimų duomenų kokybe;kadangi 1981 m. gegužės 12 d. Sprendimo 2 priedu dėl abipusio cheminių medžiagų vertinimo duomenų pripažinimo Ekonominio bendradarbiavimo ir plėtros organizacijos (OECD) taryba priėmė geros laboratorinės praktikos principus, kurie yra pripažinti Bendrijoje ir išsamiai apibrėžti 1986 m. gruodžio 18 d. Tarybos direktyvoje 87/18/EEB dėl įstatymų ir kitų teisės aktų, susijusių su geros laboratorinės praktikos principų taikymu bei jų taikymo cheminių medžiagų tyrimams patikrinimu, suderinimo([4]);kadangi atliekant tyrimus su cheminėmis medžiagomis pageidautina, kad specialistų laikas ir tyrimų laboratorijos ištekliai nebūtų eikvojami pakartotiniams bandymams, kurių gali prireikti dėl laboratorinės praktikos skirtumų valstybėse narėse; kadangi tai ypač aktualu gyvūnų apsaugos atveju, mat reikalaujama, kad bandymų su gyvūnais skaičius būtų apribotas pagal 1986 m. lapkričio 24 d. Tarybos direktyvą 86/609/EEB dėl valstybių narių įstatymų ir kitų teisės aktų, susijusių su eksperimentams ir kitiems moksliniams tikslams naudojamų gyvūnų apsauga, suderinimo([5]); kadangi tyrimų rezultatų, gautų taikant standartinius ar pripažintus metodus, abipusis pripažinimas yra esminė sąlyga šios srities bandymų skaičiui mažinti;kadangi, siekiant užtikrinti, kad tyrimų duomenys, gauti vienos valstybės narės laboratorijoje, būtų pripažinti kitos valstybės narės laboratorijoje, reikia sukurti suderintą tyrinėjimų audito ir laboratorijų kontrolės sistemą, kuri užtikrintų, kad laboratorijos laikytųsi GLP sąlygų;kadangi valstybės narės skiria institucijas, atsakingas už GLP laikymosi kontrolę;kadangi komitetas, kurio narius skirs valstybės narės, padėtų Komisijai techniškai įgyvendinti šią direktyvą ir bendradarbiautų su ja skatinant laisvą prekių judėjimą, valstybėms narėms pripažinus GLP laikymosi kontrolės procedūras; kadangi šiam tikslui gali pasitarnauti komitetas, įkurtas 1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo([6]) su paskutiniais pakeitimais, padarytais Direktyva 87/432/EEB([7]);kadangi šis komitetas gali ne tik padėti Komisijai taikant šią direktyvą, bet ir prisidėti prie keitimosi informacija bei patirtimi šioje srityje,PRIĖMĖ ŠIĄ DIREKTYVĄ:1 straipsnis1. Ši direktyva taikoma kontroliuoti ir įvertinti organizacinius procesus bei sąlygas, kurių laikantis planuojami ir atliekami visų cheminių medžiagų (pvz., kosmetikos, pramoninių cheminių medžiagų, vaistinių produktų, maisto priedų, pašarų priedų, pesticidų) neklinikiniai laboratoriniai tyrimai pagal visas taisykles bei nuostatus, užrašomi duomenys apie juos ir rengiamos ataskaitos, siekiant įvertinti tokių produktų poveikį žmogui, gyvūnams bei aplinkai.2. Šioje direktyvoje terminas GLP vartojamas Direktyvoje 87/18/EEB nurodyta reikšme.3. Ši direktyva nesusijusi su bandymų rezultatų interpretavimu ir vertinimu.2 straipsnis1. Laikydamosi 3 straipsnyje nurodytos tvarkos, valstybės narės tikrina, ar jų teritorijoje esančios tyrimų laboratorijos, kurios teigia, kad, atlikdamos tyrimus su cheminėmis medžiagomis, taiko GLP, tikrai to laikosi.2. Jei laboratorija laikosi 1 dalies nuostatų ir tikrinimo rezultatai yra patenkinami, valstybė narė gali pateikti patvirtinimą, kad laboratorija bei jos atliekami bandymai atitinka GLP. Patvirtinimas formuluojamas taip: "Atitikimo GLP įvertinimas pagal Direktyvą 88/320/EEB,  (data)."3 straipsnis1. Valstybės narės skiria institucijas, atsakingas už jų teritorijoje esančių laboratorijų tikrinimą ir tų laboratorijų atliekamų tyrinėjimų auditą; taip siekiama įvertinti atitikimą GLP.2. Institucijos, paminėtos 1 dalyje, tikrina laboratoriją ir atlieka jos tyrinėjimų auditą pagal šios direktyvos priedo nuostatus.4 straipsnis1. Kiekvienais metais valstybės narės parengia ataskaitą apie GLP įgyvendinimą savo teritorijoje.Šioje ataskaitoje pateikiamas patikrintų laboratorijų sąrašas, kontrolės data ir trumpas kontrolės išvadų apibendrinimas.2. Kiekvienais metais, bet ne vėliau kaip iki kovo 31 d., šios ataskaitos siunčiamos Komisijai. Komisija perduoda jas 7 straipsnyje nurodytam komitetui. Komitetas gali paprašyti papildomos informacijos, nepaminėtos 1 dalyje.3. Valstybės narės užtikrina, kad komerciškai pažeidžiama ir kita konfidenciali informacija, kurią jos sužino tikrindamos atitikimą GLP, būtų pateikta tik Komisijai, nacionalinėms kontrolės institucijoms bei paskirtoms institucijoms ir laboratorijos ar tyrimų rėmėjui, tiesiogiai susijusiam su konkrečiu patikrinimu ar tyrinėjimų auditu.4. Laboratorijų, kurias tikrina paskirtoji institucija, pavadinimai, jų atitikimas GLP ir laboratorijų kontrolės ar tyrinėjimų tikrinimų datos nelaikomi konfidencialia informacija.5 straipsnis1. Nepažeidžiant 6 straipsnio nuostatų, vienos valstybės narės atliktų laboratorijų kontrolės ir tyrinėjimų tikrinimų, kurie padeda nustatyti atitikimą GLP, rezultatai privalomi kitoms valstybėms narėms.2. Kai valstybė narė mano, kad jos teritorijoje esanti laboratorija, teigianti, jog vadovaujasi GLP, iš tikrųjų šios praktikos nesilaiko tiek, kad nebūtų galima užginčyti jos atliekamų tyrimų vientisumo ir autentiškumo, ji praneša apie tai Komisijai. Komisija savo ruožtu informuoja kitas valstybes nares.6 straipsnis1. Kai valstybė narė turi pakankamą pagrindą manyti, kad kitos valstybės narės laboratorija, teigianti, jog vadovaujasi GLP, neatliko bandymo vadovaudamasi GLP, ji gali paprašyti daugiau informacijos iš tos valstybės narės ir ypač paprašyti atlikti tyrinėjimų tikrinimą, galbūt kartu su nauju patikrinimu.Jei šios valstybės narės nesugeba pasiekti susitarimo, jos turi nedelsdamos informuoti apie tai kitas valstybes nares bei Komisiją ir nurodyti savo sprendimo priežastis.2. Komisija kaip galima greičiau apsvarsto valstybių narių nurodytas priežastis komitete; tuomet ji imasi reikiamų priemonių pagal 8 straipsnyje nurodytą tvarką. Ji gali nuspręsti prašyti valstybių narių paskirtų institucijų specialistų nuomonės.3. Jei Komisija mano, kad, norint išspręsti 1 dalyje nurodytus klausimus, šią direktyvą reikia pakeisti ar papildyti, ji inicijuoja 8 straipsnyje aprašytą procedūrą, siekdama priimti šiuos pakeitimus ar papildymus.7 straipsnis1. Direktyvos 67/548/EEB 20 straipsniu įkurtas komitetas, toliau - komitetas, gali nagrinėti visus jo pirmininko savo iniciatyva arba valstybės narės atstovo prašymu pateiktus klausimus dėl šios direktyvos įgyvendinimo, ypač dėl:- valstybių narių paskirtų institucijų bendradarbiavimo techniniais bei administraciniais klausimais, kylančiais dėl GLP įgyvendinimo, ir- keitimosi informacija apie inspektorių mokymą.2. Pakeitimai bei papildymai, reikalingi norint 2 straipsnio 2 dalyje ir šios direktyvos priede nurodytas formuluotes suderinti su technikos pažanga, priimami 8 straipsnyje nurodyta tvarka.8 straipsnis1. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per laiką, kurį nustato pirmininkas, atsižvelgdamas į klausimo skubumą. Nuomonė pareiškiama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą Komisijos siūlymu. Pirmininkas nebalsuoja.2. Komisija patvirtina numatytas priemones, jeigu jos atitinka komiteto nuomonę.Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma.3. Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija.9 straipsnisValstybės narės priima įstatymus ir kitus teisės aktus, kurie, įsigalioję iki 1989 m. sausio 1 d., įgyvendina šią direktyvą. Apie tai jos nedelsdamos praneša Komisijai.10 straipsnisŠi direktyva skirta valstybėms narėms.Priimta Liuksemburge, 1988 m. birželio 9 d.Tarybos varduPirmininkasN. BLÜMPRIEDASLaboratorijų kontrolės ir tyrinėjimų tikrinimo programaNuostatos, susijusios su laboratorijų kontrole ir tyrinėjimų tikrinimu, yra apibūdintos OECD Aplinkos apsaugos komiteto darbo grupės galutinės ataskaitos dėl atitikimo GLP abipusio pripažinimo (OECD ENV/CHEM/CM/87.7) 4 priede (Geros laboratorinės praktikos kontrolės procedūrų laikymosi vadovas) ir 6 priede (Laboratorijų kontrolės ir tyrinėjimų tikrinimų atlikimo vadovas).[1] _) OL C 13, 1987 1 17, p. 5.[2] _) OL C 156, 1987 6 15, p. 190 ir OL C 122, 1988 5 9.[3] _) OL C 232, 1987 8 31, p. 1.[4] _) OL L 15, 1987 1 17, p. 29.[5] _) OL L 358, 1986 12 18, p. 1.[6] _) OL 196, 1967 8 16, p. 1/67.[7] _) OL L 239, 1987 8 21, p. 1.


title: 2004 m. vasario 24 d. Komisijos direktyva 2004/21/EB, susijusi su azodažiklių prekybos ir naudojimo apribojimais (tryliktą kartą derinanti Tarybos direktyvą 76/769/EEB su technikos pažanga)Tekstas svarbus EEE.

text:
Svarbus teisinis pranešimas

|

32004L0021

Oficialusis leidinys L 057 , 25/02/2004 p. 0004 - 0005

		Komisijos direktyva 2004/21/EB2004 m. vasario 24 d.susijusi su "azodažiklių" prekybos ir naudojimo apribojimais (tryliktą kartą derinanti Tarybos direktyvą 76/769/EEB su technikos pažanga)(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. liepos 19 d. Europos Parlamento ir Tarybos direktyvą 2002/61/EB, devynioliktą kartą iš dalies keičiančią Tarybos direktyvą 76/769/EEB dėl tam tikrų pavojingų medžiagų ir preparatų pardavimo ir naudojimo apribojimų (azodažikliai) [1], ypač į jos 2 straipsnį,kadangi:(1) pagal Direktyvą 2002/61/EEB, devynioliktą kartą iš dalies pakeičiančią 1976 m. liepos 27 d. Tarybos direktyvą 76/769/EEB [2] dėl valstybių narių įstatymų ir kitų teisės aktų, susijusių su pavojingų medžiagų ir preparatų pardavimo ir naudojimo apribojimais, tam tikri azodažikliai neturi būti naudojami tekstilės ir odos dirbiniuose. Šie tekstilės arba odos dirbiniai negali būti pateikti į rinką, jeigu jie neatitinka toje direktyvoje nustatytų reikalavimų.(2) Direktyvos 2002/61/EB 2 straipsnyje reikalaujama priimti tyrimo metodus, kad būtų galima taikyti Direktyvos 76/769/EEB I priedo 43 punktą.(3) Europos standartizacijos komitetas (CEN) sukūrė tyrimo metodus, kurie turėtų būti naudojami tekstilės ir odos dirbiniams tirti pagal Direktyvos 76/769/EEB I priedo taikomą 43 punktą.(4) ši direktyva turėtų būti taikoma nepažeidžiant Bendrijos teisės aktų, nustatančių būtiniausius darbuotojų apsaugos reikalavimus, nurodytus 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo [3] ir 1990 m. birželio 28 d. Tarybos direktyvoje 90/394/EEB dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira direktyva, kaip numatyta Direktyvos 89/391/EEB 16 straipsnio 1 dalyje) [4].(5) šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 76/769/EB I priedas iš dalies keičiamas pagal šios direktyvos priedą.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2004 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstą.3 straipsnisŠi direktyva įsigalioja 20 dieną nuo jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2004 m. vasario 24 d.Komisijos varduErkki LiikanenKomisijos narys[1] OL L 243, 2002 9 11, p. 15.[2] OL L 262, 1976 9 27, p. 201. Direktyva su paskutiniais pakeitimais, padarytais Europos Parlamento ir Tarybos direktyva 2003/53/EB (OL L 178, 2003 7 17, p. 24).[3] OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[4] OL L 196, 1990 7 26, p. 1. Direktyva su paskutiniais pakeitimais, padarytais Direktyva 1999/38/EB (OL L 138, 1999 6 1, p. 66).--------------------------------------------------PRIEDASDirektyvos 76/769/EEB I priedas iš dalies keičiamas taip:1. 43 punktoAzodažikliai1 punkto antra skiltis pakeičiama taip:"1. Azodažikliai, kurie, vienos ar daugiau azogrupių redukcinio skilimo būdu gali skleisti vieną ar daugiau priede išvardytų aromatinių aminų juntamomis koncentracijomis, t. y. daugiau nei 30 ppm, gatavuose gaminiuose ar dažytose jų dalyse, pagal tame priedėlyje išvardytus tyrimo metodus negali būti naudojami tekstilės ir odos gaminiuose, galinčiuose tiesiogiai ilgą laiką liestis su žmogaus oda ar burnos ertme, pvz.:- drabužiuose, patalynėje, rankšluosčiuose, perukuose, skrybėlėse, vystykluose ir kituose sanitariniuose gaminiuose, miegmaišiuose,- avalynėje, pirštinėse, rankinių laikrodžių dirželiuose, rankinėse, piniginėse, lagaminuose, kėdžių dangose, ant kaklo nešiojamose piniginėse,- tekstilės ar odos žaisluose bei žaisluose su tekstilės ar odos drabužėliais,- verpaluose ir audiniuose, skirtuose galutiniam vartotojui."2. Priedėlio 43 punktas papildomas taip:"Tyrimo metodų sąrašasEuropos standartizacijos organizacija [1] | Standarto nuoroda ir pavadinimas | Norminis dokumentas | Pakeisto standarto nuoroda |CEN | Oda – Cheminiai tyrimai – Tam tikrų azodažiklių nustatymas dažytose odose | CEN ISO/TS 17234:2003 | NĖRA |CEN | Tekstilės gaminiai – Metodai, nustatyti tam tikrus aromatinius aminus, gautus iš azodažiklių – 1 dalis: Tam tikrų naudotų azodažiklių, gautų be ekstrahavimo, aptikimas | EN 14362–1:2003 | NĖRA |CEN | Tekstilės gaminiai – Metodai, nustatyti tam tikrus aromatinius aminus, gautus iš azodažiklių – 2 dalis: Tam tikrų naudotų azodažiklių, gautų ekstrahuojant pluoštus, aptikimas | EN 14362–2:2003 | NĖRA |[1] "ESO" — Europos standartizacijos organizacijos:- "CEN": "rue de Stassart 36, B-1050 Bruxelles"; tel. (32–2) 550 08 11, faks.: (32–2) 550 08 19. http://www.cenorm.be- "CENELEC": "rue de Stassart 35, B-1050 Bruxelles"; tel. (32–2) 519 68 71, faks.: (32–2) 519 69 19. http://www.cenelec.org- "ETSI": "650, route des Lucioles, F-06921 Sophia Antipolis"; tel. (33) 492 94 42 00, faks.: (33) 493 65 47 16. http://www.etsi.org"--------------------------------------------------


title: 2008 m. gruodžio 15 d. Komisijos direktyva 2008/116/EB, iš dalies keičianti Tarybos direktyvą 91/414/EEB, įtraukiant veikliąsias medžiagas aklonifeną, imidaklopridą ir metazachlorą (Tekstas svarbus EEE)

text:
16.12.2008

               LT

               Europos Sąjungos oficialusis leidinys

               L 337/86

      KOMISIJOS DIREKTYVA 2008/116/EB
   2008 m. gruodžio 15 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas aklonifeną, imidaklopridą ir metazachlorą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbų programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, siekiant nustatyti, ar jas galima įtraukti į Direktyvos 91/414/EEB I priedą, sąrašas. Šiame sąraše yra aklonifenas, imidaklopridas ir metazachloras.

               (2)

               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (toliau – EMST) turi teikti atitinkamas vertinimo ataskaitas ir rekomendacijas. Aklonifeno ir imidakloprido ataskaitą rengiančia valstybe nare buvo paskirta Vokietija, o visa atitinkama informacija buvo pateikta atitinkamai 2006 m. rugsėjo 11 d. ir 2006 m. birželio 13 d. Metazachloro ataskaitą rengiančia valstybe nare buvo paskirta Jungtinė Karalystė, o visa atitinkama informacija buvo pateikta 2005 m. rugsėjo 30 d.

               (3)

               Šias vertinimo ataskaitas valstybės narės peržiūrėjo kartu su EMST ir 2008 m. liepos 31 d. pateikė Komisijai kaip EMST mokslines aklonifeno, 2008 m. gegužės 29 d. – imidakloprido ir 2008 m. balandžio 14 d. – metazachloro ataskaitas (4). Šias ataskaitas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2008 m. rugsėjo 26 d. pateikė kaip Komisijos aklonifeno, imidakloprido ir metazachloro peržiūros ataskaitas.

               (4)

               Po įvairiapusių tyrimų nustatyta, kad augalų apsaugos produktai, kurių sudėtyje yra aklonifeno, imidakloprido arba metazachloro, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma juos naudojant tomis paskirtimis, kurios buvo išnagrinėtos ir išsamiai pateiktos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (5)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad aklonifenas būtų toliau tiriamas, siekiant įvertinti medžiagos likučius sėjomainos būdu auginamose kultūrose ir patvirtinti rizikos paukščiams, žinduoliams, vandens organizmams ir netiksliniams augalams vertinimą, ir kad imidaklopridas būtų toliau tiriamas, siekiant patvirtinti rizikos operatoriams ir darbuotojams bei paukščiams ir žinduoliams vertinimus, ir kad pranešėjas pateiktų tokių tyrimų rezultatus. Dėl metazachloro, reikėtų gauti papildomos informacijos tam tikrais konkrečiais klausimais. Direktyvos 91/414/EEB 5 straipsnio 5 dalyje numatyta, kad medžiagų įtraukimas bet kuriuo metu gali būti peržiūrimas, jeigu yra požymių, kad nebesilaikoma 1 ir 2 dalyse nurodytų kriterijų. Pareiškėjas pateikė informacijos, kuri šiame etape laikoma pakankama tam tikrų metabolitų įtakai įvertinti. Tačiau dėl metazachloro klasifikavimo pagal Direktyvą 67/548/EEB dar nepriimtas sprendimas. Dėl šio sprendimo gali prireikti papildomos informacijos apie šiuos metabolitus. Informacija, kurią pranešėjas pateikė metabolitų 479M04, 479M08, 479M09, 479M11 ir 479M12 įtakai vėžiui įvertinti, šiame etape laikoma pakankama. Tačiau priėmus sprendimą pagal 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo (5), pagal kurią metazachloras klasifikuojamas kaip „nepakankamai įrodyto kancerogeninio poveikio“ medžiaga, reikės papildomos informacijos apie šių metabolitų įtaką vėžiui. Direktyvos 91/414/EEB 6 straipsnio 1 dalyje nustatyta, kad įtraukiant medžiagą į I priedą gali būti taikomos tam tikros sąlygos. Todėl įtraukiant metazachlorą turėtų būti taikoma sąlyga dėl papildomos informacijos teikimo, jeigu medžiaga klasifikuojama pagal Direktyvą 67/548/EEB.

               (6)

               Prieš įtraukiant veikliąją medžiagą į I priedą, turėtų būti suteiktas tinkamas laikotarpis, per kurį valstybės narės ir suinteresuotosios šalys pasirengtų laikytis dėl veikliosios medžiagos įtraukimo atsiradusių naujų reikalavimų.

               (7)

               Nepažeidžiant Direktyvoje 91/414/EEB nustatytų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje, nustatytų reikalavimų ir I priede išdėstytų atitinkamų sąlygų, persvarstytų galiojančią augalų apsaugos produktų, kurių sudėtyje yra aklonifeno, imidakloprido arba metazachloro, registraciją. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, būtų pateikti ir įvertinti III priede nurodyti visi kiekvieno augalų apsaugos produkto kiekvieno numatyto naudojimo atvejo dokumentų rinkiniai.

               (8)

               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Reglamento (EEB) Nr. 3600/92 (6) nuostatomis, rodo, kad gali kilti sunkumų interpretuojant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas valstybių narių arba registracijos turėtojų pareigas, naujų pareigų, palyginti su iki šiol priimtomis, I priedą iš dalies keičiančiomis direktyvomis, neatsirastų.

               (9)

               Todėl Direktyvą 91/414/EEB reikėtų atitinkamai iš dalies pakeisti.

               (10)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. sausio 31 d. priima ir paskelbia įstatymus ir kitus teisės aktus, kuriais jiems įsigaliojus įgyvendinama ši direktyva. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Tas nuostatas jos taiko nuo 2010 m. vasario 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2010 m. sausio 31 d. iš dalies keičia arba panaikina galiojančią augalų apsaugos produktų, kurių sudėtyje yra veikliųjų medžiagų aklonifeno, imidakloprido arba metazachloro, registraciją.
   Iki tos dienos jos visų pirma tikrina, ar laikomasi tos direktyvos I priede nurodytų reikalavimų, susijusių su aklonifenu, imidaklopridu ir metazachloru, išskyrus su jais susijusius reikalavimus, nurodytus įrašo B dalyje, ir ar registracijos turėtojas turi visus dokumentus, atitinkančius tos direktyvos II priedo reikalavimus, arba gali jais naudotis pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje aklonifenas, imidaklopridas arba metazachloras yra vienintelė veiklioji medžiaga arba viena iš kelių veikliųjų medžiagų, kurios visos įtraukiamos į Direktyvos 91/414/EEB I priedą ne vėliau kaip 2009 m. liepos 31 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su aklonifenu, imidaklopridu arba metazachloru. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios valstybės narės:

               a)

               jei būtina, iš dalies keičia arba panaikina produkto, kurio sudėtyje aklonifenas, imidaklopridas arba metazachloras yra vienintelė veiklioji medžiaga, registraciją ne vėliau kaip iki 2014 m. sausio 31 d.;

               b)

               jei būtina, iš dalies keičia arba panaikina produkto, kurio sudėtyje aklonifenas, imidaklopridas arba metazachloras yra viena iš kelių veikliųjų medžiagų, registraciją iki 2014 m. sausio 31 d. arba iki tokiam keitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2009 m. rugpjūčio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2008 m. gruodžio 15 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  EMST mokslinė ataskaita (2008) 149 „Veikliosios medžiagos pesticido aklonifeno keliamos rizikos vertinimo peržiūros išvados“ (pateikta 2008 m. liepos 31 d.).
   EMST mokslinė ataskaita (2008) 148 „Veikliosios medžiagos pesticido imidakloprido keliamos rizikos vertinimo peržiūros išvados“ (pateikta 2008 m. gegužės 29 d.).
   EMST mokslinė ataskaita (2008) 145 „Veikliosios medžiagos pesticido metazachloro keliamos rizikos vertinimo peržiūros išvados“ (pateikta 2008 m. balandžio 14 d.).

      (5)  OL 196, 1967 8 16, p. 1.

      (6)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „221

                     Aklonifenas
                     CAS Nr. 74070–46–5
                     CIPAC Nr. 498

                     2-chloro-6-nitro-3-fenoksianilinas

                     ≥ 970 g/kg
                     Fenolio priemaiša yra toksiška; nustatytas didžiausias leistinas kiekis – 5 g/kg.

                     2009 m. rugpjūčio 1 d.

                     2019 m. liepos 31 d.

                     A   DALIS
                     Leidžiama naudoti tik kaip herbicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra aklonifeno ir kurie nėra skirti saulėgrąžoms, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į aklonifeno peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. rugsėjo 26 d.
                     Atlikdamos šį bendrą vertinimą, valstybės narės privalo kreipti ypatingą dėmesį į:

                                 —

                                 pagamintos techninės medžiagos specifikaciją, kuri turi būti patvirtinta ir pagrįsta tinkamais analitiniais duomenimis. Tyrimų medžiaga, panaudota rengiant toksiškumo dokumentų rinkinius, turėtų būti palyginta ir sutikrinta su šia techninės medžiagos specifikacija,

                                 —

                                 operatorių saugos užtikrinimą. Leistinose naudojimo sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti,

                                 —

                                 medžiagos likučius sėjomainos būdu auginamose kultūrose ir įvertinti su maistu suvartojamų likučių poveikį vartotojams,

                                 —

                                 paukščių, žinduolių, vandens organizmų ir netikslinių augalų apsaugą. Nustačius šią riziką, prireikus turėtų būti taikomos rizikos mažinimo priemonės, pavyzdžiui, kuriamos apsaugos zonos.

                           Atitinkamos valstybės narės prašo pateikti papildomų tyrimų dėl medžiagos likučių sėjomainos būdu auginamose kultūrose rezultatus ir atitinkamą informaciją, kuri patvirtintų rizikos paukščiams, žinduoliams, vandens organizmams ir netiksliniams augalams vertinimą.
                     Jos užtikrina, kad pranešėjas šiuos patvirtinančius duomenis ir informaciją pateiktų Komisijai per dvejus metus nuo šios direktyvos įsigaliojimo.

                     222

                     Imidaklopridas
                     CAS Nr. 138261–41–3
                     CIPAC Nr. 582

                     (E)-1-(6-Chloro-3-piridinilmetil)-N-nitroimidazolidin-2-ilideneaminas

                     ≥ 970 g/kg

                     2009 m. rugpjūčio 1 d.

                     2019 m. liepos 31 d.

                     A   DALIS
                     Leidžiama naudoti tik kaip insekticidą.
                     Naudojama netiksliniams organizmams, visų pirma bitėms ir paukščiams apsaugoti, taip pat sėkloms apdoroti:

                                 —

                                 sėklos dražuojamos tik profesionaliose sėklų apdorojimo patalpose. Specialiose patalpose turi būti naudojama pažangiausia technologija siekiant užtikrinti, kad sandėliuojant, transportuojant ir naudojant nesusidarytų dulkių debesys,

                                 —

                                 naudojama tinkama naudojimo įranga, siekiant užtikrinti aukštą įsiskverbimo į dirvožemį lygį, sumažinti nutekėjimą ir dulkių debesų susidarymą. Valstybės narės užtikrina, kad apdorotos sėklos etiketėje būtų pateikiama nuoroda, kad sėkla apdorota imidaklopridu, ir kad būtų nustatomos šioje registracijoje numatytos rizikos mažinimo priemonės.

                           B   DALIS
                     Vertindamos paraiškas registruoti augalų apsaugos produktus, kurių sudėtyje yra imidakloprido ir kurie skirti naudoti ne pomidorams šiltnamiuose, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede nustatytus vienodus principus, atsižvelgiama į imidakloprido peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. rugsėjo 26 d.
                     Atlikdamos šį bendrą vertinimą, valstybės narės turi kreipti ypatingą dėmesį į:

                                 —

                                 operatorių ir darbuotojų saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 poveikį vandens organizmams, netiksliniams nariuotakojams, sliekams ir kitiems dirvožemio makroorganizmams ir privalo užtikrinti, kad registracijos sąlygose prireikus būtų įtrauktos rizikos mažinimo priemonės,

                                 —

                                 bičių apsaugą, visų pirma purškiant, ir užtikrinti, kad registracijos sąlygose prireikus būtų numatytos rizikos sumažinimo priemonės.

                           Atitinkamos valstybės narės gali prašyti pateikti:

                                 —

                                 informaciją, reikalingą tolesniam rizikos operatoriams ir darbuotojams vertinimui,

                                 —

                                 informaciją, reikalingą tolesniam rizikos paukščiams ir žinduoliams vertinimui.

                           Jos užtikrina, kad pranešėjas šiuos patvirtinančius duomenis ir informaciją pateiktų Komisijai per dvejus metus nuo šios direktyvos įsigaliojimo.

                     223

                     Metazachloras
                     CAS Nr. 67129–08–2
                     CIPAC Nr. 411

                     2-chloro-N-(pirazol-1-ilmetil)acet-2′,6′-ksilididas

                     ≥ 940 g/kg
                     Gamybinė tolueno priemaiša yra toksiška; nustatytas didžiausias leistinas kiekis – 0,01 %.

                     2009 m. rugpjūčio 1 d.

                     2019 m. liepos 31 d.

                     A   DALIS
                     Leidžiama naudoti tik kaip herbicidą ne daugiau kaip 1,0 kg/ha tik kas trečius metus tame pačiame lauke.
                     B   DALIS
                     Įgyvendinant VI priede nustatytus vienodus principus, atsižvelgiama į metazachloro peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. rugsėjo 26 d.
                     Atlikdamos šį bendrą vertinimą, valstybės narės privalo kreipti ypatingą dėmesį į:

                                 —

                                 operatorių saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 vandens organizmų apsaugą,

                                 —

                                 požeminio vandens apsaugą, jei veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos.

                           Registracijos sąlygose numatomos rizikos mažinimo priemonės, o prireikus pradedamos vykdyti stebėsenos programos, siekiant patikrinti galimą požeminio vandens užterštumą metabolitais 479M04, 479M08, 479M09, 479M11 ir 479M12 pažeidžiamose zonose.
                     Jeigu metazachloras pagal Direktyvą 67/548/EEB klasifikuojamas kaip „nepakankamai įrodyto kancerogeninio poveikio“ medžiaga, atitinkamos valstybės narės prašo pateikti papildomą informaciją apie metabolitų 479M04, 479M08, 479M09, 479M11 ir 479M12 įtaką vėžio atžvilgiu.
                     Jos užtikrina, kad pranešėjai šią informaciją pateiktų Komisijai per šešis mėnesius nuo tokio klasifikavimo sprendimo paskelbimo.“

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.